รองนายกฯ สั่งการหน่วยงานที่เกี่ยวข้องประสานการทำงานเฝ้าระวังแก้ปัญหา PM 2.5 ทั่วประเทศ หลังความกดอากาศสูงและมวลอากาศเย็นแผ่ปกคลุม ส่งผลกระทบหลายพื้นที่
พลเอกคงชีพ ตันตระวาณิชย์ โฆษกประจำรองนายกรัฐมนตรี เปิดเผยว่า พล.อ.ประวิตร วงษ์สุวรรณ รองนายกรัฐมนตรี กำชับกระทรวงทรัพยากรธรรมชาติและสิ่งแวดล้อม ประสานกระทรวงมหาดไทย กรุงเทพมหานคร และหน่วยงานที่เกี่ยวข้อง ติดตามเฝ้าระวังคุณภาพอากาศ PM 2.5 หลังความกดอากาศสูงและมวลอากาศเย็นแผ่ปกคลุม โดยเริ่มมีผลหลายพื้นที่ทั่วประเทศ รวมท้ังกรุงเทพมหานคร  โดยขอให้ประสานขับเคลื่อนแผนปฏิบัติการ ที่ให้ความสำคัญการสื่อสารเชิงรุก แจ้งเตือนป้องกันประชาชน ยกระดับเพิ่มความเข้มปฏิบัติการ ทั้งการบังคับใช้กฎหมาย และมาตรการต่างๆ ที่กำหนด รวมทั้งสร้างการมีส่วนร่วม โดยเฉพาะการสร้างความตระหนักรู้และร่วมมือกันในช่วงเวลาวิกฤต ทั้งนี้ ให้ขับเคลื่อนการปฏิบัติให้มีผลและครอบคลุมเป้าหมาย ทั้งพื้นที่เมือง พื้นที่เกษตรกรรม และพื้นที่ป่า เพื่อลดต้นเหตุของการเกิดปัญหาให้เป็นผล ตลอดจนขอให้ประสานการทำงานร่วมกันกับกระทรวงสาธารณสุขเข้าไปช่วยดูแลกลุ่มเปราะบาง ท้ังเด็ก ผู้สูงวัยและสตรีมีครรภ์